Mjesec hrvatske knjige                             Upoznali smo tatoo majstora i književnika                                                  
VOLIM BITI DRUGAČIJI OD DRUGIH

Dana 7.11. posjetio nas je tatoo majstor,vrstan bubnjar, književnik i poeta, Slaven Kustura iz Županje. Nakon balade o klaunu Binkiju u romanu „Sretno iskreni“, šokačkog horora „Dobra kob“,zbirke poezije „Jednako drugačiji“ te romana „Amigdala“predstavio nam je svoju prvu slikovnicu "Čarobnjakov potok“ u kojoj naglašava važnost brige o životinjama i ekologiji. Postavljali smo mu zanimljiva pitanja, dobro se nasmijali, najeli i zabavili. Slikovnicu je napisao zato što je ona dio njega i jednostavno je morala izaći iz njega. Kada smo završili i s pitanjima pisac nam je podijelio ukusne krafne i zanimljive označivače za knjige. Ako želite znati neke zanimljivosti o njemu i njegovu životu bilo bi dobro da pročitate naša pitanja i njegove zanimljive odgovore.

1.Što vas je potaknulo, inspiriralo te ste počeli pisati romane, pjesme a sada i slikovnice?     Počeo sam pisati još u osnovnoj kada sam  počeo pisati zadaćnice i čitati lektire. U zadaćnicama nisam bio baš najbolji, uvijek bih dobio 3 i nastavnica bi mi rekla: "Dobro je to, ali možeš ti i bolje." Inspiraciju sam uvijek nalazio oko sebe ,ali je dosta utjecala i mašta.    2.Koja vam je najdraža životinja?        Najdraža životinja mi je pas. Udomljavam puno pasa iz veterinarske stanice Anubis u Vukovaru i uvijek ih imam nekoliko.                   3.Zašto tatoo majstor? Nagovor mojih kolega. Svi su se oni htjeli tetovirati ,ali toga nije bilo  kod nas, pa smo morali ići do Zagreba, a to nam je bilo daleko. Rekli su mi: "Ti ionako dobro crtaš, zašto ne bi nabavio opremu pa nas tetovirao?" I tako sam ja nabavio opremu i počeo tetovirati.                          4.Kada ste završili školu i koju?               Završio sam ugostiteljsku školu 1996. godine u Županji.                                                                       

5.Što vam je najdraže u prirodi?              U prirodi su mi najdraže rijeke. Ja jako volim pecati i onda dugo sjedim pokraj rijeka, nekako mi se sviđa taj ugođaj.                6.Koliko imate pasa?                 Trenutno imam 2, ali najviše što sam u isto vrijeme imao su 4 psa.                      7.Tko je klaun Binki?                   Klaun Binki u mome prvom romanu je dječak vaših godina kojega su ostali dječaci jako zadirkivali i imao je drugačiji život od ostalih.          8.Što biste bili da niste književnik?           Bio bih ugostitelj, tatoo majstor ili bubnjar,ali u vašim    godinama želio sam biti postolar.   9. Volite li više pisati poeziju ili prozu?      Lakše mi je pisati poeziju, ali kada imam promocije, to je jako teško.             10.Jeste li razmišljali objaviti knjigu stripova?   Želio sam, ali to i nije baš lako.              11.Zašto imate takvu frizuru?              Zato što volim biti drugačiji od drugih.           12.Koji instrument svirate?            Sviram bubnjeve u bendu koji sam osnovao s prijateljima.                                                                                                                   

Mjesec hrvatske knjige______________________________   Upoznali smo tatoo majstora i književnika

Ozbiljan, ali duhovit pisac došao nam je predstaviti svoju prvu slikovnicu „Čarobnjakov                                          Potok“ 
Novinarke:Tena Meštrović i Barbara Paponja, 6.b